**Suplement i Certifikatës për kualifikimin profesional,**

**SHËRBIME KUJDESI PËR TË MOSHUAR, Niveli IV në KSHK, referuar Nivelit IV të KEK,**

**Individ është i aftë:**

* Të bëjë organizimin e vogël të punës
* Të zbatojë etikën profesionale të kujdestarit për të moshuar
* Të zbatojë ligjshmërinë përkatëse të shërbimit për të moshuar
* Të zbatojë rregullat e sigurisë në punë dhe të mbrojtjes së mjedisit.
* Të zbatojë parimet e garantimit të të drejtave të të moshuarit
* Të zbatojë rregullat specifike të komunikimit me të moshuar të moshës së tretë
* Të planifikojë, dokumentojë dhe analizojë procesin e përkujdesjes geriartrike
* Të japë ndihmën e parë për të moshuar
* Të kryejë përkujdesjen trupore për të moshuarit në nevojë
* Të ndihmojë në të ushqyerit e të moshuarve në nevojë
* Të kryejë zhveshjen, larjen dhe veshjen e të moshuarve në nevojë
* Të kryejë pastrimin, dezinfektimin dhe sterilizimin e vetes, mjedisit, mjeteve, pajisjeve dhe materialeve
* Të zbatojë masat parandaluese për parandalimin e infeksioneve, kontrakturave, dekubitusit, pneumonive dhe trombozave
* Të kryejë matjen e shenjave jetësore të organizmit te të moshuarit në nevojë
* Të zbatojë recetën dhe rekomandimet e mjekut
* Të ofrojë përkujdesjen sociale për të moshuarit e sëmurë dhe me aftësi të kufizuar
* Të ndërtojë marrëdhënie profesionale me familjarët e të moshuarve në nevojë social-shëndetësore
* Të prezantojë veten me gojë dhe me shkrim
* Të zhvillojë aftësinë e të punuarit në grup dhe të kapërcimit të ndryshimeve kulturore
* Të planifikojë, dokumentojë dhe analizojë procesin e përkujdesjes geriartrike
* Të përkujdeset për të moshuar me çrregullime të frymëmarrjes dhe sëmundje kardiovaskulare.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime kujdesi për të moshuar”, niveli IV në KSHK (4 vjeçar), referuar nivelit IV të KEK, e pajis individin me Certifikatën Profesionale të nivelit dhe Suplementin përkatës të saj të punonjësit teknik/menaxher të mesëm në këtë kualifikim profesional.

Ky arsimim i jep mundësi individit t’i drejtohet tregut të punës në institucione që ofrojnë shërbime sociale/shëndetësore dhe kujdesi për të, moshuar në qendra rezidenciale ose ditore për të moshuar, në shërbimet komunitare të përkujdesjes, në klinikë, spitale, për t’u vetëpunësuar si kujdestar për të moshuar, mbas një përvoje pune, për të krijuar një biznes të vogël në fushën e shërbimeve sociale dhe shëndetësore për të moshuar.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar)